Jättiläismustahevosantilooppi

Jättiläismustahevosantilooppi (Hippotragus niger variani) on mustahevosantiloopin äärimmäisen uhanalainen alalaji. Sitä esiintyy endeemisenä Angolan Cuango- ja Luando-jokien välisellä alueella. Se on ruumiiltaan suunnilleen samankokoinen kuin muut musta-antiloopit, mutta sen sarvet ovat huomattavan kookkaat ja massiiviset, minkä ansiosta se näyttää suuremmalta.

Jättiläismustahevosantilooppi on Angolan kansalliseläin. Sen luultiin jo kuolleen sukupuuttoon Angolassa käydyn 27 vuotta kestäneen sisällissodan seurauksena. Sittemmin tutkijat löysivät kuitenkin helikopterista käsin elossa olevia yksilöitä. Tavoitteena on nyt löytää niitä lisää ja siirtää ne suojelualueelle.

Jättiläismustahevosantilooppi on myös Angolan jalkapallojoukkueen symboli.

Lähteet 

Hevosantiloopit
Uhanalaiset nisäkkäät
Äärimmäisen uhanalaiset lajit